OpenLLM-France/wikimedia huggingface dataset:
# Khildebert I

Khildebert o Xildebert I de París (Reims, vers 496 – 13 de desembre de 558) va ser un membre de la dinastia merovíngia i rei franc de París (511-558).
El tercer dels quatre fills del rei Clodoveu I i Santa Clotilde, va rebre una quarta part del regne a la mort del seu pare, el 511, d'acord amb la tradició dels francs salis. En aquest repartiment li pertocà la ciutuat de París, les terres que s'estenien cap al nord fins al riu Somme, i a l'oest fins al canal de la Mànega i la península d'Armòrica (actual Bretanya). Els seus germans reberen Metz (Teodoric I), Orleans (Clodomir I) i Soissons (Clotari I). Els quatre van establir les seves respectives capitals a la regió del Sena, a poca distància l'una de l'altra, cosa que va ajudar a mantenir la unitat del regne.
Després de la guerra que va enfrontar els quatre germans amb Godomar de Borgonya, en la que va morir Clodimir, va unir-se amb Clotari de Soissons per assassinar els fills d'aquest. Khildebert es va annexionar Chartres i Orleans.
El 531 va respondre a la demanda d'auxili de la seva germana Clotilde, esposa del rei Amalaric dels visigots. Clotilde, una catòlica, es queixava que el rei arrià la maltractava. Khildebert es desplaçà a Hispània amb el seu exèrcit i va derrotar el rei Amalaric, que es veié obligat a refugiar-se a Bàrcino on fou assassinat. Clotilde va morir durant el retorn a París per causes desconegudes.
Posteriorment Khildebert va liderar altres expedicions contra els visigots. Amb l'ajuda del seu germà Lotari, el 542 va prendre possessió de Pamplona i va posar setge a Saragossa, però es veié obligat a retirar-se. En aquesta expedició va obtenir una valuosa relíquia, la túnica de Sant Vicent de Saragossa, que s'endugué a París. Allí va fer-hi construir en honor seu el monestir de Sant Vicent, posteriorment conegut com a Abadia de Saint-Germain-des-Prés.
Va morir el 13 de desembre del 558, i fou enterrat a l'abadia que havia fundat. Com que no havia tingut descendència masculina, Clotari I s'apoderà del seu regne.

## Referències

* 1 2 Périn, Patrick. Clovis et la naissance de la France (en francès). Éditions Denoël, 1990, p. 117 (L'Histoire de France). ISBN 9782207236352.
* ↑ Bernard, Joseph Louis Antoine. Histoire de l'Europe et particulièrement de la France de 395 à 1270 (en francès). E. Vitte, 1897, p. 67.
* ↑ Fear, Andrew; Fernández Urbiña, José. The Role of the Bishop in Late Antiquity: Conflict and Compromise (en anglès). A&C Black, 2013, p. 234-235. ISBN 1780932170.
* ↑ Bertelli, Sergio; Litchfield, R. Burr. The King's Body: Sacred Rituals of Power in Medieval and Early Modern Europe (en anglès). Penn State Press, 2003, p. 214. ISBN 0271041390.
# Félix María Zuloaga

Félix María Zuloaga Trillo (Àlamos, Sonora, 31 de març de 1803 - Ciutat de Mèxic, 11 de febrer del 1898) va ser President interí de Mèxic de l'11 de gener al 24 de desembre de 1858.
Des de molt petit va viure en Chihuahua, on es va unir a la guàrdia nacional. Es va adherir als liberals i al Pla de Ayutla. Va estar al costat d'Ignacio Comonfort, després va proclamar el Pla de Tacubaya contra la Constitució de 1857. Després de desconèixer a Comonfort, el partit conservador li va lliurar per unanimitat la presidència a Zuloaga, artífex del cop d'estat. Va ocupar el poder en un Mèxic dividit. El seu govern va haver de combatre el dels liberals que encapçalava Benito Juárez. Començava així la guerra de Reforma. En la presidència va ser gairebé una figura decorativa, perquè la destinació del país es definia en els camps de batalla, on els militars Luis G. Osollo i Miguel Miramón tenien el comandament. Els seus companys van decidir remoure'l mitjançant un pronunciament en el nadal de 1858; no obstant això, Miramón ho va reinstal·lar en el càrrec. En agraïment, Zuloaga ho va nomenar president substitut.

## Referències

* ↑ Biblioteca Digital UANL, Nuevo León, México, 1933 (castellà)
* ↑ Instituto Nacional de Estudios Históricos de México, San Ángel, México, D.F (INEHRM) (castellà)
* ↑ Gobernates de México, Panorama Editorial, 1985 (castellà)
* ↑ Gobernates de México, Editorial Universo, México, 1988 (castellà)
* ↑ Diccionario Porrúa de Historia, Biografía y Geografía de México, Porrúa, México, 1971 (castellà)
* ↑ Resumen Histórico de los Gobernanes de México, Escorpio, S.A. de C.V., México, 1989 (castellà)
# Spinus

Spinus és un gènere d'ocells de la família dels fringíl·lids amb vint espècies que eren incloses a Carduelis.

## Taxonomia

Els estudis filogenètics de Zuccon et el 2012, mostren que el tradicional gènere Carduelis era polifilètic, el que va propiciar la creació del gènere Spinus amb vint de les espècies:
* Spinus thibetanus - lluer del Tibet.
* Spinus lawrencei - cadernera de Lawrence.
* Spinus tristis - cadernera americana.
* Spinus psaltria - cadernera menuda.
* Spinus spinus - lluer eurasiàtic.
* Spinus dominicensis - lluer de la Hispaniola.
* Spinus pinus - lluer dels pins.
* Spinus atriceps - lluer de capell.
* Spinus notatus - lluer capnegre.
* Spinus barbatus - lluer gorjanegre.
* Spinus xanthogastrus - lluer ventregroc.
* Spinus olivaceus - lluer olivaci.
* Spinus magellanicus - lluer encaputxat.
* Spinus siemiradzkii - lluer safrà.
* Spinus yarrellii - lluer de Yarrell.
* Spinus cucullatus - lluer vermell.
* Spinus atratus - lluer negre.
* Spinus uropygialis - lluer de carpó groc.
* Spinus crassirostris - lluer becgròs.
* Spinus spinescens - lluer andí.

## Referències

* ↑ Dario Zuccon, Robert Pryˆs-Jones, Pamela C. Rasmussen, Per G.P. Ericson / The phylogenetic relationships and generic limits of finches (Fringillidae) / Molecular Phylogenetics and Evolution / 62 (2012) 581–596 Arxivat 2016-03-03 a Wayback Machine. Rev. 22/10/2013 (anglès)
# Batkén

Batkén (en kirguís, Баткен) és una ciutat de l'oest del Kirguizstan, capital de la província que duu el seu nom.

## Dades

La ciutat ocupa una superfície de 51,8 km$^2$, està dividida en sis districtes i la seva població, el 2004, era de 23.335 habitants. Malgrat les 14 nacionalitats presents en el cens, com és típic de la regió de l'Àsia central, els kirguisos representen el 99,5% del total.
L'altitud mitjana sobre el nivell del mar de la ciutat és de 1.036 m i el seu clima és calent i sec a l'estiu i fred a l'hivern.
El seu desenvolupament econòmic i social és força precari. La seva situació llunyana de les zones industrials del país ha impedit el seu progrés, hi ha uns alts índexs d'emigració i d'atur i les infraestructures urbanes estan molt deteriorades.

## Història

L'establiment administratiu de Batkén fou creat el 1934 al centre de la regió del mateix nom, a la zona kuirguís de la vall de Ferganà. El 1999 es va instituir la província de Batkén i el 2000, la població va rebre la categoria de ciutat.

## Enllaços externs

* Dades de la ciutat al web de l'Associació de Ciutats de la República del Kirguizstan. Arxivat 2012-03-01 a Wayback Machine. (anglès)
# Maria Vaquer Moll

Maria Vaquer Moll (Capdepera, Mallorca, 23 d'octubre de 1902 - Capdepera, Mallorca, gener de 1982) fou una modista i feminista balear.
Filla de Margalida Moll Fiol, natural de Capdepera, i Francesc Vaquer Veny, natural d'Artà, fou modista de professió, i durant la Segona República Espanyola, presidí el grup femení i l'Agrupació Socialista de Capdepera, a la qual estava afiliada. Fou colaboradora del setmanari El Obrero Balear, i publicà una serie d'artícles sota el títol "Libérate mujer", sent considerada una de les precursores del feminisme a Mallorca. Maria Vaquer també fou espiritista, un corrent que arrelà molt a la localitat de Capdepera.
Després del cop militar de juliol de 1936, fou detinguda empresonada a la presó de dones de Palma l'agost de 1936. Després de ser acusada d'haver estès un llençol blanc al terrat de casa seva destinat als avions republicans que bombardejaven l'illa, durant les jornades prèvies al fracassat desembarcament de l'estiu del 1936, fou jutjada el juny de 1937 i condemnada a mort. Mentre ella era a la presó el seu pare, Francesc Vaquer Veny, va ser assassinat. Poc després li fou commutada la pena per la de cadena perpètua. Malgrat tot, va poder sortir en llibertat el març de 1943. Uns anys més tard, el 1948, emigrà a Alger, a Algèria. Als anys seixanta Maria Vaquer, juntament amb el seu marit i, més tard, la seva filla, va tornar de l'exili a Alger, i cap al final dels anys setanta es tornà a fundar l'Agrupació Socialista a casa seva, també amb l'ajuda del seu marit.

## Referències

* ↑ Ginard Ferón, David. «Mujeres, represión y antifranquismo en las Islas Baleares (1936-1975)». A: Mujer, franquismo y represión: Una deuda histórica. Editorial Sanz y Torres S.L., 2018, p. 215-232. ISBN 978-84-16466-63-4 [Consulta: 26 març 2021].
* 1 2 Capellà, Llorenç. Diccionari Vermell. Palma: Moll, 1989, p. 178.
* ↑ «Vaquer Moll, María». Diccionario Biográfico del Socialismo Español. Fundación Pablo Iglesias.
* ↑ Serra Nebot, Margalida «Maria Vaquer (I)». Cap Vermell, 17-02-2011 [Consulta: 26 març 2021].
* ↑ Serra Nebot, Margalida «María Vaquer (i II)». Cap Vermell, 26-02-2011 [Consulta: 26 març 2021].

## Bibliografia

* DDAA (2008). Joan Rai i el seu petit país. Palma: Documenta Balear.
* DDAA (2017). Maria Vaquer Raia. Una aproximació. Biblioteca Digital de Cap Vermell.
* http://www.capvermell.org/images/biblioteca/dossier/BGmariavaquer.pdf
* Capellà, Margalida (2009). Dones republicanes. Memòria de la Guerra Civil a Mallorca (1936-1939). Vol. I. Palma: Lleonard Muntaner Editor, p. 195-200.
* Flaquer Llull, Miquel (2016). «La idea és infinita». El socialisme a Capdepera (1900-1936). Una crònica. Palma: Documenta Balear; Cap Vermell.
* Peñarrubia, Isabel (2018). Gabellines, les primeres en emancipar-se. Palma: Consell de Mallorca.
* http://www.capvermell.org/images/biblioteca/dossier/dones_gabellines.pdf
# Steven Spurrier

Steven Spurrier (Cambridge, 5 d'octubre de 1941 - Litton Cheney, 9 de març de 2021) fou un expert en vins britànic i antic exportador, que ha estat descrit com el vencedor del vi francès. Spurrier va organitzar el Tast de Vi de París de 1976, el qual, de manera inesperada, va elevar l'estatus del vi de Califòrnia i va promoure la producció de vi al Nou Món. També fou el fundador de l'Academie du Vin i de la subhasta de vins de Christie's, a més de ser autor i coautor de diversos llibres sobre vins.

## Obra

* The Academie Du Vin Concise Guide to French Country Wines (1984) ISBN 978-0-399-50829-5
* How to Buy Fine Wines (1986)
* Academie Du Vin Wine Course (1991) amb Michel Dovaz ISBN 978-0-02-613262-6
* Clarke & Spurrier's Fine Wine Guide (1998) amb Oz Clarke ISBN 978-0-15-100412-6

## Referències

* ↑ International Wina Academy of Roma Steven Spurrier
* ↑ «‘Great man of wine’ Steven Spurrier dies at home» (en anglès americà), 09-03-2021.
* ↑ Robinson, Jancis. «Steven Spurrier - champion of French wines», 27-05-2006. Arxivat de l'original el 3 de juliol 2014. [Consulta: 25 gener 2018].
# Marianne Borgen

Marianne Borgen (Oslo, 2 de juny de 1951) és una sociòloga i política noruega del Partit Socialista d'Esquerra. Des del 21 d'octubre de 2015 és l'alcaldessa d'Oslo.
Borgen va acabar l'educació secundària a l'escola Sofienberg el 1975, i més tard es va graduar en Sociologia a la Universitat d'Oslo el 1979. Mentre estudiava era periodista del diari Universitas, del 1976 al 1978. Ha treballat com a consultora en el Ministeri d'Administració Local i Treball durant la temporada 1979-1985, com a Defensora del Menor a Noruega des del 1985 al 1995, com a governadora d'Oslo i d'Akershus la temporada 1995-1997 i després al Save the Children de Noruega.
Com a política, Borgen era membre del consell de la ciutat del 1973 fins al 1976, i de l'ajuntament de la ciutat d'Oslo durant la temporada 1979-1983 i també des del 1995 fins a l'actualitat. Fou també representant adjunt d'Oslo al Parlament de Noruega durant les temporades 1989-1993, 1993-1997, 1997-2001 i 2001-2005. En total, es va reunir durant divuit dies de sessió parlamentària. El 2007 va ser candidata del Partit Socialista d'Esquerra per convertir-se en alcaldessa d'Oslo, càrrec que obtingué vuit anys després, acabades les eleccions del 2015.
Borgen era membre de la junta de l'Hospital Lovisenberg durant la temporada 1992-1994 i membre del directori adjunt d'Investigacions Socials de Noruega del 1996 al 2001. També ha coadministrat projectes d'investigació per al Consell d'Investigació de Noruega. Entre el 1994 i el 1996 i des del 2006 és membre de la junta de l'Hospital Aker.

## Referències

* ↑ «Socialist Marianne Borgen becomes Oslo's new mayor». tnp, 17-10-2015. Arxivat de l'original el 2019-08-06. [Consulta: 23 octubre 2015].
* ↑ «Marianne Borgen» (en noruec). Allkunne. Levande Leksikon. [Consulta: 7 abril 2021].
* 1 2 3 «Marianne Borgen (SV)» (en noruec). Municipi d'Oslo, 31-10-2002. [Consulta: 25 desembre 2009].
* ↑ Sjøli, Hans Petter; Larsen, Christiane Jordheim «Ordfører Kristin i 2011?» (en noruec). Klassekampen, 05-11-2009, p. 4.
# Krasnodar-Anapa

La Krasnodar-Anapa és una cursa ciclista d'un dia que es disputa entre Krasnodar i Anapa, a Rússia. La primera edició data del 2015 ja formant part del calendari de l'UCI Europa Tour.

## Palmarès

| Any | Vencedor | Segon | Tercer |
| 2015 | Andrey Solomennikov | Roman Maikin | Vitali Buts |

## Enllaços externs

* Palmarès a cyclebase.nl
* Palmarès a sitiodeciclismo.net
* Palmarès a cqranking.com
# Gai Fabi Ambust (cònsol 358 aC)

Gai Fabi Ambust (en llatí: Caius Fabius (C. F. M. N.) Ambustus) va ser un magistrat romà del segle iv aC. Era fill de Numeri Fabi Ambust i germà de Marc Fabi Ambust
Va ser elegit cònsol romà el 358 aC juntament amb Gai Plauci Pròcul, any en què va ser designat també un dictador davant el perill dels gals.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870, pàg. 141b (v. 1).
# Rudhramoorthy Cheran

Rudhramoorthy Cheran (en tàmil: চীর্ন আর্ত্র্রমুর্তি; Alaveddy, 1960) és un poeta, periodista i dramaturg tàmil. És autor de més de 15 llibres en tàmil i de tres obres de teatre en anglès. També va coeditar una antologia de poesia política tàmil. En les seves obres, tracta els temes de la identitat, l'ètnia, el nacionalisme, l'emigració i la violència.
Les seves obres s'han traduït a 16 idiomes, entre ells l'anglès, l'àrab, el bengalí, el xinès, el francès, l'alemany, el castellà, l'indonesi, el japonès, el kanarès, el malaiàlam, el neerlandès, el singalès, el suec i el telugu.

## Trajectòria

El seu pare és el conegut escriptor T. Rudhramurthy (1927-1971), conegut com el «Gran Poeta». Rudhramoorthy Cheran es va graduar el 1984 a la Universitat de Jaffna en Biologia. El mateix any, va començar a treballar al diari Saturday Review, conegut per la seva posició a favor de la independència dels mitjans de comunicació i els drets i la justícia de les minories.
El 1987 va marxar als Països Baixos i va estudiar un màster en Desenvolupament Social. Tornant a Colombo dos anys més tard, va cofundar el diari tàmil Sarinihar, publicat pel Moviment per la Justícia Interracial i la Igualtat. El 1993 se li va aconsellar que abandonés Sri Lanka. A causa de les seves cròniques sobre el conflicte ètnic i la Guerra Civil de Sri Lanka viu exiliat al Canadà des de 1993 on va doctorar-se l'any 2000 en Sociologia a la Universitat de York. És professor a la Universitat de Windsor.
Cheran ha rebut diversos premis de literatura i drets humans, com el Freedom to Write Award de l'English PEN (2013), el premi internacional de poesia de la Universitat de Toronto (2007), l'Human Rights Witness Award de Montreal (1998) i el premi nacional de Sri Lanka al millor poemari (1994).

## Referències

* ↑ Romaguera, Àlex. «Els militants tàmils encara canten els meus poemes». Directa, 07-01-2020. [Consulta: 12 novembre 2022].
* ↑ «Latest News & Dispatches on Politics, Social Issues, Economy» (en anglès). [Consulta: 12 novembre 2022].
* ↑ «Que haya paz no significa la ausencia de la guerra» (en castellà), 10-12-2019. [Consulta: 12 novembre 2022].
* ↑ «El genocidi de Sri Lanka va ser permès per les Nacions Unides». Regió 7, 09-12-2019. [Consulta: 12 novembre 2022].
* ↑ «The Catalan referendum trial was an attack on the freedom of expression». Vilaweb, 02-12-2019. [Consulta: 12 novembre 2022].
* ↑ «Dua sunleviĝo - Cheran Rudhramoorthy» (en anglès). [Consulta: 12 novembre 2022].
* ↑ "Books: In a Time of Burning", English PEN staff, 2 September 2013, https://www.englishpen.org/translation/books-in-a-time-of-burning/ Arxivat 2019-08-29 a Wayback Machine.
# Suolunita

La suolunita és un mineral de la classe dels silicats. Rep el nom del massís de Suolun, a la República Popular de la Xina, la seva localitat tipus.

## Característiques

La suolunita és un silicat de fórmula química Ca₂(H₂Si₂O₇)·H₂O. Cristal·litza en el sistema ortoròmbic. La seva duresa a l'escala de Mohs és 3,5.
Segons la classificació de Nickel-Strunz, la suolunita pertany a «09.BE - Estructures de sorosilicats, amb grups Si₂O₇, amb anions addicionals; cations en coordinació octaèdrica [6] i major coordinació» juntament amb els següents minerals: wadsleyita, hennomartinita, lawsonita, noelbensonita, itoigawaïta, ilvaïta, manganilvaïta, jaffeïta, fresnoïta, baghdadita, burpalita, cuspidina, hiortdahlita, janhaugita, låvenita, niocalita, normandita, wöhlerita, hiortdahlita I, marianoïta, mosandrita, nacareniobsita-(Ce), götzenita, hainita, rosenbuschita, kochita, dovyrenita, baritolamprofil·lita, ericssonita, lamprofil·lita, ericssonita-2O, seidozerita, nabalamprofil·lita, grenmarita, schüllerita, lileyita, murmanita, epistolita, lomonossovita, vuonnemita, sobolevita, innelita, fosfoinnelita, yoshimuraïta, quadrufita, polifita, bornemanita, xkatulkalita, bafertisita, hejtmanita, bykovaïta, nechelyustovita, delindeïta, bussenita, jinshajiangita, perraultita, surkhobita, karnasurtita-(Ce), perrierita-(Ce), estronciochevkinita, chevkinita-(Ce), poliakovita-(Ce), rengeïta, matsubaraïta, dingdaohengita-(Ce), maoniupingita-(Ce), perrierita-(La), hezuolinita, fersmanita, belkovita, nasonita, kentrolita, melanotekita, til·leyita, kil·lalaïta, stavelotita-(La), biraïta-(Ce), cervandonita-(Ce) i batisivita.

## Formació i jaciments

Va ser descoberta al massís de Suolun, a Hinggan (Mongòlia Interior, República Popular de la Xina). També ha estat descrita a Taiwan, el Japó, el Canadà, Bòsnia i Hercegovina, Polònia i Oman.

## Referències

* ↑ «Suolunite» (en anglès). Mindat. [Consulta: 28 desembre 2019].
# BFL

BFL té els següents significats:
* Bat for Lashes, cantant i compositora de rock alternatiu del Regne Unit
* Autobomba forestal lleugera, vehicle de bombers adaptat per a serveis forestals
* Longitud focal posterior (del seu nom en anglès Back Focal Length), distància focal referida a la part posterior d'un sistema òptic
* BFL també és el codi de l'UCI del Team Budget Forklifts, equip ciclista històric d'Austràlia
# Maria Vancells i Barba

Maria Vancells i Barba (Terrassa, 1900 - Barcelona 1979) fou una pianista catalana nascuda a la capital de Vallès Occidental, Terrassa.
Cresqué en mig d'una família d'artistes ben predisposats per al cultiu de la pintura i la música. El seu pare, Francesc Vancells i Vieta, germà del prestigiós pintor Joaquim Vancells, fou el primer director del cor d'homes sols que crearen un grup d'amics assidus al Cafè Bròquil el qual funcionà com a precursor per al que seria la posterior Escola Coral de Terrassa.
De petita, ja fou prodigi i interpretà peces al piano sense haver rebut lliçons de cap mestre. Ingressà a l'Escola Municipal de Música de Terrassa on destacà com alumna avantatjada. Donà el seu primer concert en públic a l'edat de setze anys on manifestà un ple domini de la tècnica pianística i una gran expressivitat musical. Seguí estudis de perfeccionament a Barcelona i estudià harmonia. També, a edat primerenca, començà a impartir classes a l'Escola Municipal on havia estudiat i més endavant al Conservatori que l'any 1925 fundà Joaquim Pecanins.
Es casà amb 23 anys amb el pintor Marià Espinal i fixà la seva residència a Barcelona. Aquest fet produí que cada cop més s'allunyés de la pràctica i dedicació musical juntament amb una irreversible malaltia de dolor reumàtic a les articulacions de les mans.
Tot i això, mai deixà de tocar el piano i tant ella com els seus familiars més propers mantingueren l'esperança de no perdre de manera total l'habilitat per a interpretar cançons que en el seu moment elevà a la seva màxima expressió i qualitat.
Morí a Barcelona pocs dia abans del seu aniversari, el 14 d'octubre de 1979.

## Referències

* Freixas i Vivó, Josep. Musiquer Terrassenc. Novembre, 2011. Catalunya: Fundació Torre del Palau, Novembre, 2011, p. 154-155. ISBN 978-84-939105-1-8.
# Superdry

Superdry plc és una empresa anglesa de roba propietària de la marca Superdry. L'empresa cotitza a la Borsa de Londres des del 2010.

## Història

Cult Clothing Co va ser fundada per Ian Hibbs i Julian Dunkerton a Cheltenham l'any 1985. Dunkerton va conèixer James Holder, que en aquell moment estava dirigint la marca de roba Bench, i el 2003 van sumar esforços per a fundar Superdry i obrir la primera botiga al Covent Garden londinenc el 2004.
El febrer de 2016, Dunkerton va vendre quatre milions d'accions a 12 lliures per acció (per a un total de 48 milions de lliures), però es va mantenir com el major accionista amb una participació del 27% del grup. El 8 de gener de 2018 SuperGroup plc va canviar el seu nom a Superdry plc.
Després que el jugador de futbol David Beckham lluïs una jaqueta de cuir Superdry el 2007, se'n van vendre més de 70.000 unitats. Superdry va ser publicitada per l'actor Idris Elba el 2015.

## Referències

* ↑ Investors Snap Up Superdry Owner's Shares Sky News, 23 març 2010
* ↑ «SuperGroup has super first quarter after implementation of new growth strategy». Retail Gazette, 05-09-2014. [Consulta: 29 març 2015].
* ↑ «Cheltenham staff to become millionaires overnight». , 17-11-2009. Arxivat 1 October 2015$^{[Datemismatch]}$ a Wayback Machine. «Còpia arxivada». Arxivat de l'original el 2015-10-01. [Consulta: 25 juliol 2022].
* 1 2 Strachan, Ian. «Rich List 2017: No.27 - James Holder». birminghampost, 26-01-2017. [Consulta: 13 febrer 2019].
* ↑ «Fashion retailer aims to build on the opening of its biggest UK store». Property Week, 01-11-2009.
* ↑ «SuperGroup co-founder Theo Karpathios quits». The Independent, 14-08-2012. Arxivat de l'original el 25 maig 2022. [Consulta: 28 abril 2017].
* ↑ Simon Bowers. «SuperGroup issues profits warning after Superdry's tough January». The Guardian, 08-02-2012. [Consulta: 3 abril 2015].
* ↑ BBC News Superdry founder sells shares to fund his divorce 12 febrer 2016
* ↑ «Shareholder info - Change of Name». Superdry plc, 08-01-2018.
* ↑ [Consulta: 10 agost 2009].
# Mas dels Tres Reis

El Mas dels Tres Reis és una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici de planta allargassada amb pati posterior i torre de defensa a l'esquerra, modificada al segle xix. El pati està envoltat per un costat per annexes de masia. Conserva l'estructura medieval. A la façana hi ha una finestra gòtica de 5 arquets a la que li falta una imposta. A sota hi ha la porta, d'arc rebaixat, segurament reformada d'una semidovellada anterior. La porta té la inscripció SIMONI CORTADA 1804 i una creu refosa. L'edifici és de planta baixa i un pis i la torre té planta baixa i quatre pisos.

## Història

El 1804 es feu la reforma que testimonia la porta d'accés.

## Referències

* 1 2 «Mas dels Tres Reis». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Mas dels Tres Reis, fitxa del catàleg de l'Ajuntament
# Krasnoflotski

Krasnoflotski (Краснофлотский (rus)) és un possiólok (vila) del krai de Krasnodar, a Rússia.
Pertany al possiólok de Xirotxanka, pertanyent aquest a la ciutat de Ieisk.

## Geografia

És a 6 km al sud de Ieisk i a 187 km al nord-oest de Krasnodar. Es troba a les terres baixes del Kuban-Azov, a la península de Ieisk.

## Població

Segons el cens, tenia 2205 habitantes el 2010.

## Referències

* ↑ Població el 2010 (rus)